da eo es da de en da da fr da da da da da da da da en sv de da da da da da sv sv da en da it da da fi pt da da da da da da da da da da da da en da da da da da da da da da da da da da da da da da da da da ro da da da da da da nl da sv da da da de de en es tr en da sv pt it fi da en da da da da en fr da de da nb eo es da de en en en en fr da da da da da da de en da pt de fr nb nb en en da
Før opholdet på Haslevhus Kvindekrisecenter
Der findes flere former for vold. Du er derfor altid velkommen til at ringe, hvis du har brug for en snak om netop din situation.
Når du er udsat for vold, kan du som regel godt mærke, at noget ikke er som det skal være og at dine grænser bliver overskredet.
Vi ved at det er sårbart at tænke på, at nogen som siger at de elsker dig og holder af dig, samtidig udsætter dig for vold.
Du er altid velkommen til at ringe til os og få en snak om din situation.
Tal med andre om, hvordan du har det
Tal med en fortrolig veninde, en kollega eller studiekammerat, din læge, kontaktperson eller behandler om, hvordan du har det. At tale åbent med bare én anden, er første skridt på rejsen til at liv uden vold.
Du eller din fortrolige er også altid velkommen til at ringe til Haslevhus Kvindekrisecenter som er åbent døgnet rundt.
Du kan være anonym, hvis du ønsker det.
Du har ret til at komme i sikkerhed og få hjælp, omsorg og støtte til et liv uden vold
Hvis du som kvinde er udsat for vold, trusler om vold eller tilsvarende krise i relation i dine nære relationer har du ret til at få ophold på et krisecenter. Det siger serviceloven §109.
Dine rettigheder, når du er udsat for vold
Stk. 1. Kommunalbestyrelsen skal tilbyde midlertidigt ophold i boformer til kvinder, som har været udsat for vold, trusler om vold eller tilsvarende krise i relation til familie- eller samlivsforhold. Kvinderne kan være ledsaget af børn, og de modtager under opholdet omsorg og støtte.
Stk. 2. Optagelse i boformen kan ske anonymt ved egen henvendelse eller ved henvisning fra offentlige myndigheder.
Stk. 3. Lederen træffer afgørelse om optagelse og udskrivning.
Det er din hjemkommune, der betaler opholdet, og du behøver ikke en henvisning fra kommunen eller lægen.
Du kan få ophold på Haslevhus Krisecenter, uanset hvor i landet du bor. Du kan også have ret til at komme på krisecenter direkte fra en bopæl i et andet land.
Ring og tal med os om din situation, så hjælper vi dig.
Skal jeg bare møde op?
Vi ønsker at give dig den bedst mulige modtagelse, og derfor beder vi dig om at ringe, før du kommer. Du er velkommen til at ringe til os for råd og vejledning.
Er du i akut fare så ring 112.
Hvad med mine børn?
Dine børn kan ikke bo på Haslevhus Kvindekrisecenter. Hvis du har hjemmeboende børn, som du ikke kan have med dig ud af jeres hjem, kan du ringe til Lev Uden Vold på 1888 døgnet rundt. Vi støtter dig i at bevare en kontakt til dine børn, mens du er på Haslevhus.
Jeg har et kæledyr, hvad gør jeg?
Hvis du ikke har mulighed for at få passet dit kæledyr andre steder imens du er på Haslevhus Kvindekrisecenter kan du lave en aftale med personalet om at have dit mindre kæledyr med.
Fortæl os om dit kæledyr når vi taler sammen første gang.
Pak en taske og hav klar
Måske er du ikke klar til at forlade dit hjem endnu. Vi anbefaler at du pakker en taske, som du skjuler for din voldelige samlever eller familie.
Hvis du har mulighed for det, så medbring gerne:
Dit Nem-ID, hævekort og kontanter
Dine personlige papirer eksempelvis vielsesattest, dåbsattest, pas, immigrationspapirer mv.
Nøgler til dit hjem og evt. bil
Mobiltelefon (slukket) og oplader
Ting med særlig værdi for dig eksempelvis smykker, breve og billeder.
Det vigtigste er altid at du kommer i sikkerhed hurtigst muligt
Lad ikke tanken om at efterlade materielle ting holde dig tilbage fra komme væk fra volden.
På Haslevhus Kvindekrisecenter hjælper vi dig med at komme på fode igen – også materielt og økonomisk.
Vold er vold – også selvom den foregår inden for hjemmets fire vægge. Det er politiets opgave at beskytte dig mod vold. Politiet kan hjælpe med at fjerne voldsudøveren fra dig og ledsage dig til et krisecenter. Din voldelige partner eller familie får ikke at vide, hvor du bliver kørt hen.
Du kan kontakte politiet på tlf. nr. 114 eller møde op på en politistation.
Er du i akut nød så ring 112.
Telefon: 21 64 62 16
Kontakt os anonymt og uforpligtende
21 64 62 16
Fordi der er forskel
Job hos Forenede Care
39 69 50 50
Mandag til torsdag kl. 8.00 – 16.00